《三陵台》
清代·贾开宗

三陵孤峙旧城隈，古木蒙茸一径开。乱窟深回藏虎豹，悬崖陡峭长莓苔。

宋襄战后犹遗冢，梁孝朝还有废台。每伴田夫寻胜事，披蓑戴笠雨中来。

作者简介：（1595—1661）明末清初河南商丘人，字静子，别号野鹿居士。明诸生。北游燕齐，南至吴越，结交天下磊落奇人。弘光时，入刘泽清幕府，见其所为，乃不肯受官职。入清，常往来徐淮之间。有《溯园集》。